Na temelju članka 67. stavka 1. Zakona o komunalnom gospodarstvu («Narodne novine» broj 68/18, 110/18.- Odluka Ustavnog suda RH i 32/20), i članka 36. Statuta Općine Sveti Ivan Žabno («Službeni glasnik Koprivničko- križevačke županije» broj 4/21), Općinsko vijeće Općine Sveti Ivan Žabno na 11. sjednici održanoj prosinca 2022. donijelo je

**PROGRAM**

**građenja komunalne infrastrukture**

**na području Općine Sveti Ivan Žabno u 2023. godini**

I.

Programom građenja komunalne infrastrukture na području Općine Sveti Ivan Žabno u 2023. godini (u daljnjem tekstu: Program) utvrđuje se građenja komunalne infrastrukture (u daljnjem tekstu: Općina).

Ovaj Program izrađen je i donosi se u skladu s Izvješćem o stanju u prostoru, potrebama uređenja zemljišta planiranog prostornim planom, a vodeći računa o troškovima građenja infrastrukture te financijskim mogućnostima i predvidivim izvorima prihoda.

Program sadrži:

- procjenu troškova za građenje komunalne infrastrukture,

- iskaz financijskih sredstava potrebnih za ostvarivanje Programa s naznakom izvora financiranja djelatnosti.

II.

Građenje komunalne infrastrukture i predviđeni troškovi utvrđuju se za slijedeće komunalne djelatnosti:

1. nerazvrstane ceste,

2. javnu rasvjetu,

3. javne prometne površine na kojima nije dopušten promet motornih vozila

III.

Program građenja komunalne infrastrukture sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekta građenja komunalne infrastrukture s naznakom izvora njihova financiranja.

IV.

U 2022. godini planira se rekonstrukcija i građenje sljedeće komunalne infrastrukture:

**1. Nerazvrstane ceste Planirana vrijednost**

1.1. Rekonstrukcija cesta na području Općine:

* 1. 1. NC3 Žabno- Zagrebačka-Brdo u dužini 580 m

na uređenom dijelu građevinskog područja 15.000,00 EUR-a,

1.1.2. NC1 Žabno- Šofići do Brezovljana u dužini 1300 m

na uređenom dijelu građevinskog područja 35.000,00 EUR-a,

1.1.3. NC1 Žabno-Šofići- Ćubrić u dužini 400 m

na uređenom dijelu građevinskog područja 17.000,00 EUR-a,

1.1.4. NC59 Trema Dvorišće (Pintići) u dužini 1300 m

na neuređenom dijelu građevinskog područja 33.000,00 EUR-a,

1.1.5. NC60 Trema Vražje Oko u dužini 1450 m

na uređenom dijelu građevinskog područja 35.000,00 EUR-a

Ukupno: 135,000,00 EUR-a.

Izvor financiranja: Prihod od zakupa i prodaje poljoprivrednog zemljišta 3.200,00 EUR-a,

Prihod od šumskog doprinosa 25.000,00 EUR-a,

Kapitalna pomoć iz Proračuna Koprivničko-križevačke

županije za 2023. godinu 50.350,00 EUR-a,

Proračun Općine Sveti Ivan Žabno za 2023. godinu 56.450,00 EUR-a.

1. **Javna rasvjeta**

2.1. Rekonstrukcija javne rasvjete na uređenom dijelu građevinskog područja Općine Sveti Ivan Žabno u sljedećim naseljima i ulicama:

2.2. Zamjena starih lampi s led lampama na području Cirkvene- Carova (16komada), Brezovljani- Lalić (2 komada), Vražje Oko (13 komada), Prkos (18 komada), Balogi (3 komada), Ferenčići (7 komada), Bušići (20 komada), u M. Rašćani (7 komada), na području Svetog Petra Čvrsteca (2 komada), Škvorci (12 komada), Rumenjaki (9 komada), na području Cepidlak- Carević (8 komada ), Vukoslav (9 komada), Stjepanovići (13 komada), Crlenjaki (7 komada), Cepidlak- Međimurci (15 komada), Jakčini (9 komada), Jambrušići (3 komada) .

Ukupno: 51.131,00 EUR-a.

Izvor financiranja:

Prihod od šumskog doprinosa 25.000,00 EUR-a,

Proračun Općine Sveti Ivan Žabno za 2023. godinu 26.131,00 EUR-a.

**3. Javne prometne površine na kojima nije dopušten promet motornih vozila**

3.1. Rekonstrukcija nogostupa Žabno Lanišće

na uređenom dijelu građevinskog područja 15.000,00 EUR-a,

3.1. Izgradnja nogostupa u Svetom Petru Čvrstecu

na uređenom dijelu građevinskog područja 53.090,00 EUR-a

Ukupno: 68.090,00 EUR-a

Izvori financiranja: Prihodi od ozakonjenja nezakonito izgrađenih zgrada 1.990,00 EUR-a,

Prihod od komunalnog doprinosa 2.654,00 EUR-a,

Prihod od šumskog doprinosa 25.000,00 EUR-a,

Proračun Općine Sveti Ivan Žabno za 2022. godinu 38.446,00 EUR-a.

Sveukupno: 254.221,00 EUR-a

V.

Za financiranje ostvarivanja ovog Programa prema procijenjenim troškovima utvrđuju se financijska sredstva prema izvorima u sljedećim svotama:

1. Prihod od komunalnog doprinosa 2.654,00 EUR-a,

2. Prihod od šumskog doprinosa 75.000,00 EUR-a,

3. Prihod od zakupa i prodaje poljoprivrednog zemljišta 3.200,00 EUR-a,

4. Prihod od ozakonjenja nezakonito izgrađenih zgrada 1.990,00 EUR-a,

5. Kapitalna pomoć iz Proračuna Koprivničko-križevačke

županije za 2023. godinu 50.350,00 EUR-a,

6. Proračun Općine Sveti Ivan Žabno za 2023. godinu 121.027,00 EUR-a.

Sveukupno: 254.221,00 EUR-a.

VI.

Ovaj Program objavit će se u «Službenom glasniku Koprivničko- križevačke županije», a stupa na snagu 1. siječnja 2023. godine.

OPĆINSKO VIJEĆE

OPĆINE SVETI IVAN ŽABNO

KLASA: 363-02/22-01/

URBROJ: 2137/19-02/1-22-1

Sveti Ivan Žabno, prosinca 2022.

PREDSJEDNIK:

Krešimir Habijanec